钦定古今图书集成/方舆汇编/职方典/第1451卷 > 泗城府公署考 府志
## 钦定古今图书集成/方舆汇编/职方典/第1451卷 > 泗城府公署考 府志

本府

泗城府治　：东倚凌云山，西面澄碧水，中建上府大堂，后为二堂，堂两旁俱有侧舍，后即“土府廨。” 自大堂至廨，共五进。大堂前两廊各三间，为吏役房，前为仪门，外为大门。

清军厅　，在府治左。大堂、二堂、厅廨共四进，堂旁各有侧舍。前为大门、后为仪门。

经历司　：在清军厅之右。堂署、门一如厅制，皆

《木片架版》无。《仓库》《监狱》

果化州治　：在县治之中，坐西向东，前后二进，共屋六间。外为大门，周围土垣，内有馀地，皆夹茅编竹。

恩城州治　在旧治音冈地方。自明天启年间移住么猺甲内，建房三进，前大门，中堂，后州廨，左右两廊有舍，吏役居焉。

田州治　自宋皇祐间建，在上下田州甲。南向。大堂、中堂、仓库、廨舍、仪门、大门、役房、谯楼俱备。至明嘉靖后，公署日渐颓毁，复迁建于河边。大堂一座四楹，中堂一座三间，后为廨，前为大门，无仓库、廊舍、谯楼。明末兵变残破，官民杂居。

皇清顺治十八年，修建茅屋一座，各三间，前为堂，后

为廨，外为大门。吏目署在州署东，茅屋二座各三间。其为堂、为廨、为门，与州署同。

归顺州治　：在旧州治。明天顺间，因被莫彝残破，旧州竟成坵墟。今移住于计甲内。建立茅房三进，中为州堂，后为州廨，左右两廊为书吏舍，前为仪门。

吏目衙　在州城东南。中为厅，后为廨，前为仪门。编竹覆茅，无砖瓦丹壁之饰。

向武州治　在土城之中。北向。大堂一座，中堂一座，后为州廨，前为大门，周围土垣，内有馀地。吏目署　，在州署左，东向。前厅一座，后厅一座，外为大门，内两廊为役舍，皆竹篱茅盖。

都康州治　原有衙署，在石垒城垣内。大堂一座，前门楼。大门、二门各三间，西北各有从房，两廊书吏有舍，监狱、土地祠俱在二门外，年远颓塌，今止草创。堂署一间，后堂二间，两廊书吏房各一间。

吏目署　在州治左，相距二里。中为大堂，后为衙舍、前为大门。无仓库、驿递。

龙州治　坐东南向。正北草盖大堂一座三间，后衙一座三间，两廊吏役有舍，共八间。仪门一座、大门一座，原无属官，亦无衙署。

《江州治　》在城中，茅屋数间而已。